Scott O’Dell

Scott O'Dell (født 23. mai 1898 i Los Angeles, død 15. oktober 1989 i Mount Kisco i New York) var en amerikansk barnebokforfatter. Han skrev 26 ungdomsromaner, tre voksenromaner og fire faktabøker. Han skrev særlig historiske romaner fra California og Mexico.

Hans mest kjente romaner er ungdomsromanene Island of the Blue Dolphins, (1960), The King's Fifth, (1966), Black Star, Bright Dawn (1988), The Black Pearl (1967), och Sing Down the Moon (1970). Flere filmer er basert på O'Dells bøker: Island of the Blue Dolphins (1964) og The Black Pearl (1978). 

På norsk finnes bøkene Solsvidde veier (1949, originaltittel Hill of the hawk), Den svarte perla (1970), Øya til dei blå delfinane (1970, på bokmål som Delfinøya 1986), Den lange ferda (1972, originaltittel Sing down the moon), Zia reiser heim (1977, originaltittel Zia) og Åleine i berghola (1983, originaltittel Sarah Bishop). Bøkene fra og med 1970 er utgitt av Norsk Barneblads forlag.

Referanser

Eksterne lenker 
 

Engelskspråklige forfattere
Barnebokforfattere fra USA
Personer fra Los Angeles